|  |
| --- |
| Klaipėdos miesto savivaldybės biudžetinių švietimo įstaigų vadovų darbo santykių reguliavimo tvarkos aprašo 1 priedas |

**BENDROJO UGDYMO MOKYKLŲ VADOVŲ VEIKLOS VERTINIMO KOKYBINIAI RODIKLIAI**

|  |  |  |
| --- | --- | --- |
| **Eil. Nr.** | **Rodiklio pavadinimas** | **Balai** |
| 1. | Mokinių, baigusių mokslo metus gerais ir labai gerais pažymiais, procentas ne mažesnis nei praėjusiais mokslo metais | 7,5 |
| 2. | Mokinių, nepasiekusių patenkinamo lygio, dalis (proc.) ne didesnė nei praėjusiais mokslo metais | 7,5 |
| 3. | Mokiniai yra tarptautinių, respublikinių olimpiadų, konkursų 1–3 vietų laimėtojai (vertinamos dalykinės olimpiados ir konkursai pagal Švietimo skyriaus parengtą sąrašą) | 10 |
| 4. | Mokykla yra miesto 1–3 vietos laimėtoja pagal Mero taurės sporto žaidynių nuostatus | 5 |
| 5. | Vadovas skleidžia savo vadybinės veiklos gerąją patirtį užsienyje, respublikoje (ne mažiau kaip 2 vadybinės patirties pristatymai per metus) | 10 |
| 6. | Mokykloje vykdoma savanorystės veikla teisės aktų nustatyta tvarka | 5 |
| 7. | Įstaigos iniciatyva gautomis lėšomis arba darbais pagerinta edukacinė aplinka ar materialinė bazė, pritaikytos naujos erdvės ugdymo programoms įgyvendinti (įstaigos patalpose ar teritorijoje) | 5/10\* |
| 8. | Vadovas dirba komisijose, darbo grupėse ir pan., kurios įteisintos Klaipėdos miesto savivaldybės tarybos sprendimu, Savivaldybės mero potvarkiu, Savivaldybės administracijos direktoriaus įsakymu | 10 |
| 9. | Mokykla neturi finansinių įsiskolinimų | 10 |
| 10. | Per paskutinius 12 mėnesių negauta nusiskundimų arba tie nusiskundimai yra nepagrįsti; vadovas neturi galiojančių nuobaudų bei teisės aktų nustatytais terminais yra pateikęs deklaracijas ir nėra pažeidęs viešųjų ir privačių interesų | 5 |
| 11. | Visiems įstaigos darbuotojams nustatyti ne mažesni kaip vidutiniai tarnybinio atlyginimo koeficientai | 10 |
| 12. | Vadovas užtikrina sklandų ugdymo proceso organizavimą pedagogų laikino nedarbingumo metu ir moka darbo užmokestį pavaduojantiems pedagogams  | 5 |
| 13. | Vadovas Savivaldybės tarybos veiklos reglamento bei šio Aprašo nustatyta tvarka ir terminais yra pateikęs vadovo veiklos ataskaitą už praėjusius biudžetinius metus ir jai pritarta | 5 |
|  | **Iš viso:** | **100** |

\*5 balai, jeigu investuota nuo 3000 iki 15000 Eur; 10 balų – daugiau kaip 15000 Eur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_